**OBRAZEC ŠT. 6**

**VZOREC POGODBE**

S pregledom vzorca POGODBE se ponudnik seznani z njenimi določili.

**Republika Slovenija, Urad Vlade RS za oskrbo in integracijo migrantov**,

Cesta v Gorice 15, 1000 Ljubljana

ki ga zastopa mag. Katarina Štrukelj, direktorica

Davčna številka: 36389633

Matična št.: 2516250000

Številka računa: 01100-6300109972

(v nadaljnjem besedilu: naročnik)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ki ga zastopa,\_\_\_\_\_\_\_\_\_\_\_\_\_\_\_\_\_\_,

ID za DDV: \_\_\_\_\_\_\_\_\_\_\_\_\_\_\_\_\_\_\_\_,

Matična številka: \_\_\_\_\_\_\_\_\_\_\_\_\_\_\_\_,

Številka računa:\_\_\_\_\_\_\_\_\_\_\_\_\_\_\_\_\_.

(v nadaljnjem besedilu: prodajalec)

sklepata naslednji

**POGODBA O IZVEDBI JAVNEGA NAROČILA »NAKUP IN DOBAVA OBUTVE«**

**ŠT. C1542-19-\_\_\_\_\_\_\_**

**Uvodne določbe**

1. **člen**

Stranki pogodbe uvodoma ugotavljata, da:

* je naročnik izvedel postopek javnega naročila male vrednosti v skladu s 47. členom Zakona o javnem naročanju (Uradni list RS, št. 91/15 in 14/18; v nadaljnjem besedilu: ZJN-3);
* se pogodba sklepa z izvajalcem, ki je bil izbran kot ekonomsko najugodnejši ponudnik na osnovi odločitve o oddaji javnega naročila št. 430-56/2019-\_\_ z dne \_\_\_\_\_\_\_, v izvedenem postopku po objavi obvestila o naročilu na Portalu javnih naročil z oznako št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_;
* se s to pogodbo stranki dogovorita o medsebojnih pravicah in obveznostih glede predmeta pogodbe;
* je predračun št. \_\_\_\_\_\_\_\_\_\_ z dne \_\_\_\_\_\_\_\_\_\_\_ priloga in sestavni del pogodbe;
* sta dokumentacija za pripravo ponudbe za oddajo javnega naročila št. 430-56/2019-3 z dne \_\_\_\_\_\_\_\_ in ponudbena dokumentacija izvajalca št. \_\_\_\_\_\_\_\_\_\_ z dne \_\_\_\_\_\_\_\_ osnovi za tolmačenje predmetne pogodbe.

**Predmet pogodbe**

1. **člen**

Predmet pogodbe je nakup in dobava obutve za *sklop 1 (športni copati za odrasle) / sklop 2 (športni copati za otroke) / sklop 3 (natikači PVC za odrasle) / sklop 4 (natikači PVC za otroke) / sklop 5 (šolski copati)* po ponudbenem predračunu, ki je priloga in sestavni del te pogodbe.

Količine, ki so razvidne iz ponudbenega predračuna, so okvirne in se prilagajajo konkretnim potrebam in razpoložljivim finančnim sredstvom kupca in niso zavezujoče.

Kraj dobave predmeta pogodbe je Urad Vlade Republike Slovenije za oskrbo in integracijo migrantov, cesta v Gorice 15, 1000 Ljubljana.

**Vrednost pogodbe**

1. **člen**

Ocenjena vrednost pogodbe znaša \_\_\_\_\_\_\_\_\_\_\_\_\_\_ EUR brez DDV oziroma \_\_\_\_\_\_\_\_\_\_\_\_\_ EUR z DDV.

Cene z vključenim DDV z obrazca predračuna so fiksne za obdobje veljavnosti pogodbe in vključujejo vse s predmetom pogodbe povezane stroške, iz katerih so sestavljene (t.j. vse stroške razpisanih dobav blaga, plače in druge stroške dela, morebitno nadurno delo, nočno delo, dela na dan praznika ali prostega dneva, prevoz itd.) ter morebitne popuste, davke, takse in ostale dajatve.

**Rok izvedbe dobave**

1. **člen**

Začetek izvajanja naročila je z veljavnostjo pogodbe.

Ponudnik bo dobavljal blago sukcesivno na podlagi pisnih naročil naročnika. Naročnik bo ponudniku naročal blago skladno s potrebami, in sicer pisno po elektronski pošti. Naročila bodo določala vrsto, količino in velikost obutve, ki je predmet tega naročila.

Rok dobave je čim prej oz. največ 7 dni od posredovanega pisnega naročila ponudniku.

**Trajanje pogodbe**

1. **člen**

ta pogodba se sklepa do izpolnitve predmeta javnega naročila, vendar najdlje za obdobje 24 mesecev.

Splošni garancijski pogoji ne prenehajo s prenehanjem veljavnosti pogodbe.

**Podizvajalci**

1. **člen**

*(Opomba: Določbe tega člena veljajo le v primeru, če bo prodajalec nastopal s podizvajalci.*

*V nasprotnem primeru se te določbe črtajo.)*

*Poleg izvajalca sodeluje(jo) pri izvedbi pogodbe tudi naslednji podizvajalec(i):*

1. *ime ponudnika, naslov ponudnika, davčna številka, matična številka;*

*3.*

*Podizvajalec(i) bo(do) na podlagi te pogodbe o izvedbi predmetnega javnega naročila izvedel(i): (če je več podizvajalcev ločiti za vsakega posebej)*

*"vrsta del(a)", "predmet", "rok izvedbe del(a)".*

*Če po sklenitvi pogodbe o izvedbi predmetnega javnega naročila prodajalec sklene pogodbo z novim podizvajalcem, mora prodajalec, ki je sklenil pogodbo z naročnikom, le-temu v roku 5 dni po spremembi predložiti:*

* *kontaktne podatke in zakonite zastopnike dodanega podizvajalca,*
* *izpolnjen ESPD podizvajalca v skladu z 79. členom ZJN-3,*
* *izjavo podizvajalca, ali zahteva neposredna plačila.*

*Podizvajalec mora za dela, ki jih prevzema izpolnjevati razpisane pogoje za priznanje sposobnosti.*

*Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti glavnega izvajalca najpozneje v 10 dneh od prejema predloga.*

*Če podizvajalci niso pisno zahtevali neposrednih plačil, mora prodajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve, neposredno povezano s predmetom pogodbe.*

**Kakovost opravljenih dobav in reklamacije**

1. **člen**

Dobavljeno blago mora biti kakovostno in v skladu z v Republiki Sloveniji veljavnimi predpisi (zakoni, pravilniki, standardi, tehničnimi soglasji), tehničnimi navodili, priporočili in normativi.

Prodajalec zagotavlja, da bo dobavljeno blago novo in bo ustrezalo vzorcem, ki so bili predloženi kupcu v fazi postopka javnega naročila.

Napake oziroma pomanjkljivosti pri izvajanju pogodbe, ki jih je ugotovil naročnik med samim izvajanjem ali po opravljeni dobavi, mora prodajalec odpraviti takoj oziroma v roku, ki ga je določil naročnik. Če prodajalec tega ne stori, je odškodninsko odgovoren naročniku. Stroške, nastale z odpravo napake, vključno s prevoznimi stroški ter povrnitev s tem nastale škode, nosi prodajalec. Povzročeno škodo je prodajalec dolžan plačati iz svojih sredstev v 30-ih dneh od datuma pisnega zahtevka naročnika.

Prodajalec jamči za odpravo vseh vrst napak skladno z določili Obligacijskega zakonika (Uradni list RS, št. 97/07 – uradno prečiščeno besedilo in [64/16](http://www.uradni-list.si/1/objava.jsp?sop=2016-01-2761) – odl. US; v nadaljnjem besedilu: OZ) in ostalimi veljavnimi predpisi. Prodajalec v celoti odgovarja za izvedbo prejetega naročila proti naročniku.

**Način obračuna in rok plačila**

1. **člen**

Izbrani ponudnik bo po vsaki opravljeni dobavi skladno z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19; v nadaljnjem besedilu: ZOPSPU-1) izdal elektronski račun (E-račun).

Na e-računu mora biti obvezno navedena številka pogodbe, na podlagi katere se račun izstavlja. E-računu mora biti v elektronski obliki priložen s strani naročnika podpisan prevzemni zapisnik, iz katerega mora biti razviden datum in količina dobavljene obutve . V primeru neupoštevanja navedenih zahtev si naročnik pridržuje pravico, da zaradi elektronske obdelave neustrezno označen ali opremljen račun zavrne.

E-račun mora biti naslovljen na Urad Vlade RS za oskrbo in integracijo migrantov, Cesta v Gorice 15, 1000 Ljubljana.

Naročnik bo potrjen e-račun poravnal 30. dan po prejemu pravilno izdanega e-računa z nakazilom na račun izvajalca.

Rok plačila začne teči naslednji dan po prejemu računa, ki je podlaga za izplačilo. Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET.

V primeru zamude plačila lahko prodajalec zahteva zakonite zamudne obresti.

V primeru reklamacije se e-račun zavrne, izdajatelj ga predloži ponovno po uspešno rešeni reklamaciji, plačilo pa se izvede 30. dan po ponovnem prejemu.

*Na podlagi predložene zahteve podizvajalca bo naročnik podizvajalčevo terjatev do izvajalca neposredno poravnal podizvajalcu. Prodajalec mora e-računu priložiti račun podizvajalca, ki ga je predhodno potrdil.*

**Pravice in obveznosti pogodbenih strank**

1. **člen**

Prodajalec se obvezuje:

* da bo naročnika opozoril na vse okoliščine, za katere ve ali bi moral vedeti in bi lahko bile pomembne za opravljanje storitev,
* da bo za vsako spremembo pri izvajanju pogodbenih storitev predhodno pridobil pisno soglasje naročnika,
* da bo pravočasno opozoril na morebitne ovire pri izvajanju storitev,
* da bo ščitil interese naročnika,
* da bo vse storitve izvrševal strokovno, s strokovno usposobljenimi kadri in kakovostno, kot dober gospodar ter s skrbnostjo dobrega strokovnjaka v skladu z navodili naročnika in v skladu z v Republiki Sloveniji veljavnimi predpisi (zakoni, pravilniki, standardi, tehničnimi soglasji), tehničnimi navodili, priporočili in normativi,
* *da bo poskrbel za strokovno, kakovostno in pravočasno izvedbo dobav vseh podizvajalcev,*
* da bo vse medsebojne dogovore, podatke in dokumentacijo, ki je predmet tega naročila, varoval v skladu s poslovnimi običaji, ter z njimi ne bo seznanjal nepooblaščenih oseb oziroma javnosti (ob upoštevanju določil Zakona o dostopu do informacij javnega značaja),
* *da bo v primeru morebitne zamenjave podizvajalcev predložil naročniku vse v dokumentaciji za izvedbo postopka javnega naročila in 6. člena te pogodbe zahtevane dokumente v potrditev naročniku. Če naročnik ugotovi, da dela izvaja podizvajalec, ki ni naveden na seznamu ponudnika, ima pravico odpovedati pogodbo;*
* *da bo v primeru, če podizvajalec ne bo zahteval neposrednega plačila, na zahtevo naročnika najpozneje v 60 dneh od plačila končnega računa poslal svojo pisno izjavo in pisno izjavo podizvajalca, da je podizvajalec prejel plačilo za izvedene storitve oziroma dobavljeno opremo, neposredno povezano s predmetom javnega naročila.*

**Višja sila**

1. **člen**

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank pogodbe in ki jih stranki nista mogli predvideti ob sklepanju pogodbe in se jim stranka, na kateri strani je nastopila višja sila, ni mogla izogniti ali jih odvrniti ter onemogočajo (v celoti ali delno) izpolnitev pogodbenih obveznosti.

Stranka pogodbe je dolžna drugo stranko pogodbe pisno obvestiti o nastanku in vrsti višje sile ter o njenem predvidenem trajanju, in sicer v dveh delovnih dneh po nastanku le-te.

V primeru višje sile ni nobena od strank pogodbe odgovorna za neizpolnitev svojih obveznosti za čas trajanja višje sile in v obsegu, ki preprečuje izpolnitev pogodbe.

**Varovanje podatkov**

1. **člen**

Prodajalec se zavezuje, da bo vse podatke, dejstva in listine naročnika, s katerimi bo prišel v stik ob izvajanju pogodbe, skrbno varoval in jih ne bo razkril tretji osebi tudi po poteku veljavnosti te pogodbe.

Stranki pogodbe bosta vse medsebojne dogovore, podatke in dokumentacijo, ki je predmet te pogodbe, varovali v skladu z Zakonom o tajnih podatkih (Uradni list RS, št. [50/06](http://www.uradni-list.si/1/objava.jsp?sop=2006-01-2128) – uradno prečiščeno besedilo, [9/10](http://www.uradni-list.si/1/objava.jsp?sop=2010-01-0313) in [60/11](http://www.uradni-list.si/1/objava.jsp?sop=2011-01-2820)) in drugimi podzakonskimi akti.

Stranki pogodbe soglašata, da osebnih podatkov ne bosta uporabljali v nasprotju z določili zakona, ki ureja varstvo osebnih podatkov, drugimi veljavnimi predpisi ter internimi akti naročnika.

**Pogodbena kazen**

1. **člen**

V primeru, da prodajalec po svoji krivdi zamudi oziroma prekorači posamezen termin iz 4. člena pogodbe, ima naročnik pravico zaračunati izvajalcu pogodbeno kazen, in sicer v višini 0,5 % od pogodbene vrednosti z DDV za vsak dan zamude, vendar skupno največ v višini 10 % od vrednosti (z DDV) posameznega naročila.

Pogodbeni stranki sta soglasni, da v primeru zamude z izpolnitvijo izvajalca ob sprejemu izpolnitve, naročnik ni dolžan izvajalca posebej obvestiti o pridržanju pravice do obračuna pogodbene kazni, temveč se pogodbena kazen obračuna ob vsaki zamudi brez obvestila. Pogodbena kazen, ki zapade v plačilo takoj, ko je ugotovljena, se pobota z obveznostjo naročnika do prodajalca.

Če je škoda, ki jo je naročnik utrpel zaradi zamude izvajalca, večja od pogodbene kazni, ima naročnik pravico zahtevati razliko do polne odškodnine.

**Odpoved pogodbe**

1. **člen**

V primeru, da se med izvajanjem storitev po tej pogodbi izkaže, da se prodajalec ne drži pogodbenih pogojev, oziroma da ne izvaja del v rokih in kakovosti, ga naročnik na to opozori. Če v roku treh dni od dneva obvestila prodajalec ne prilagodi dela zahtevam naročnika po tej pogodbi, lahko naročnik takoj po preteku tega roka pogodbo odpove in zahteva povračilo škode.

**Skrbništvo pogodbe**

1. **člen**

Skrbnik pogodbe in predstavnik naročnika je \_\_\_\_\_\_\_\_\_\_\_\_\_\_\_\_, dosegljiv na telefonski številki \_\_\_\_\_\_\_\_\_\_\_, elektronskem naslovu \_\_\_\_\_\_\_\_\_\_\_\_\_.

Predstavnik/ca izvajalca je \_\_\_\_\_\_\_\_\_\_\_\_\_\_\_\_, dosegljiv na telefonski številki \_\_\_\_\_\_\_\_\_\_\_, elektronskem naslovu \_\_\_\_\_\_\_\_\_\_\_\_\_.

**Protikorupcijska klavzula**

1. **člen**

Če kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, izvajalcu ali njenemu predstavniku, zastopniku, posredniku,

je pogodba nična.

**Razvezni pogoj**

1. **člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe (okvirnega sporazuma) bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**Končne določbe**

1. **člen**

Vse spore iz te pogodbe bodo pogodbene stranke reševale sporazumno, če do sporazuma ne pride, bo spore reševalo stvarno pristojno sodišče v Ljubljani.

Pogodbeni stranki se dogovorita, da bosta pri tolmačenju posameznih določb pogodbe uporabljali OZ.

V primeru, če med realizacijo te pogodbe stanejo spremembe v statusu izvajalca, se vse obveznosti iz te pogodbe prenesejo na njegove pravne naslednike.

Morebitne spremembe in dopolnitve pogodbe so veljavne le, če so sklenjene v pisni obliki kot dodatek k pogodbi.

Pogodba je sestavljen v štirih enakih izvodih, od katerih prejme naročnik tri izvode, prodajalec pa en izvod pogodbe in začne veljati z dnem podpisa obeh pogodbenih strank.

Priloga:

1. predračun izvajalca št. \_\_\_\_\_\_\_\_ z dne \_\_\_\_\_\_\_\_\_\_

NAROČNIK: PRODAJALEC:

V Ljubljani, dne \_\_\_\_\_\_\_\_\_ V \_\_\_\_\_\_\_\_\_\_\_, dne \_\_\_\_\_\_\_\_

Republika Slovenija

**Urad Vlade RS za oskrbo in integracijo migrantov**

mag. Katarina Štrukelj

direktorica direktor